**Қазақстан Республикасының**

**Премьер-Министрі**

**О. Бектеновке**

**«Қазақстан Республикасы Үкіметінің кейбір шешімдеріне өзгерістер мен толықтырулар енгізу туралы» Қазақстан Республикасының Үкіметі қаулысының жобасына**

**түсіндірме жазба**

1. **Әзірлеуші мемлекеттік органның атауы.**

Қазақстан Республикасының Қаржы министрлігі.

**2. Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Кеңсе басшылығының хаттамалық және өзге де тапсырмаларына сілтемемен жобаны қабылдау үшін негіздемелер және (немесе) оны қабылдау қажеттігінің басқа да негіздемелері.**

Жоба:

1. Мемлекет басшысының 2024 жылы 8 қарашадағы № 24-4729 қбп;
2. Премьер-Министр О.А. Бектеновтің 2024 жылғы 11 қарашадағы   
   №12-01/4775 қбп-2//№24-4729 қбп;
3. Премьер-Министр О.А. Бектеновтің 2024 жылғы 4 мамырдағы өткізу пункттерін стратегиялық объектілер тізбесіне енгізу жөніндегі (Қаржы министрлігінің ақпараттық жүйелерін таныстыру хаттамасы);
4. «Nur Zholy Customs Service» жауапкершілігі шектеулі серіктестігінің атауын өзгерту туралы» Қазақстан Республикасы Қаржы министрлігі Мемлекеттік кірістер комитеті төрағасының 2024 жылғы 18 қыркүйектегі № 352 бұйрығы;
5. Қазақстан Республикасының бәсекелестікті қорғау және дамыту агенттігі 2024 жылғы 12 желтоқсандағы № 01-11/12131-ХР қорытындысына сәйкес әзірленді.

**3. Жоба бойынша қаржы шығындарының қажеттігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есеп-қисаптар, қаржыландыру көзіне сілтеме, Республикалық бюджет комиссиясы шешімінің көшірмесі түсіндірме жазбаға міндетті түрде қоса беріледі).**

Жобаны қабылдау республикалық бюджеттен қосымша шығындарға әкеп соқпайды.

**4. Жоба қабылданған жағдайда болжанатын әлеуметтік-экономикалық, құқықтық және (немесе) өзге де салдар, сондай-ақ жоба ережелерінің ұлттық қауіпсіздікті қамтамасыз етуге әсері.**

Жобаны қабылдау теріс әлеуметтік-экономикалық, құқықтық және (немесе) өзге де салдарға әкеп соқпайды, сондай-ақ ұлттық қауіпсіздікті қамтамасыз етуге әсерін тигізбейді.

**5. Нақты мақсаттар мен күтілетін нәтижелердің мерзімдері.**

Жобаны қабылдаудың мақсаты Қазақстан Республикасының Мемлекеттік шекарасы арқылы автомобиль өткізу пункттерін және «Digital Silk Road Company» жауапкершілігі шектеулі серіктестігіне тиесілі халықаралық көлік-логистикалық орталықты стратегиялық объектілер тізбесіне енгізу, Қазақстан Республикасының бәсекелестікті қорғау және дамыту агенттігі 2024 жылғы 12 желтоқсандағы № 01-11/12131-ХР қорытындысына сәйкес қызметінің қосымша түрлерін жүзеге асыружәне «Nur Zholy Customs Service» жауапкершілігі шектеулі серіктестігінің атауын өзгерту туралы» Қазақстан Республикасы Қаржы министрлігі Мемлекеттік кірістер комитеті төрағасының 2024 жылғы 18 қыркүйектегі № 352 бұйрығына сәйкес келтіру болып табылады.

**6. Жобада қаралатын мәселелер бойынша бұрын қабылданған Президенттің және (немесе) Үкіметтің актілері және оларды іске асыру нәтижелері туралы мәліметтер.**

«Акциялардың мемлекеттік пакеттеріне мемлекеттік меншіктің түрлері және ұйымдарға қатысудың мемлекеттік үлестері туралы» Қазақстан Республикасы Үкіметінің 1999 жылғы 12 сәуірдегі № 405 қаулысы енгізілген өзгерістермен;

«Республикалық меншіктегі ұйымдар акцияларының мемлекеттік пакеттері мен мемлекеттік үлестеріне иелік ету және пайдалану жөніндегі құқықтарды беру туралы» Қазақстан Республикасы Үкіметінің 1999 жылғы   
27 мамырдағы № 659 қаулысы енгізілген өзгерістермен;

«Қазақстан Республикасы Қаржы министрлігінің кейбір мәселелері туралы» Қазақстан Республикасы Үкіметінің 2008 жылғы 24 сәуірдегі № 387 қаулысы енгізілген өзгерістермен;

«Мемлекеттік кәсіпорындар, акцияларының (жарғылық капиталға қатысу үлестерiнiң) елу пайызынан астамы мемлекетке тиесілі заңды тұлғалар және олармен үлестес тұлғалар жүзеге асыратын қызмет түрлерінің тізбесін бекіту туралы» Қазақстан Республикасы Үкіметінің 2015 жылғы 28 желтоқсандағы   
№ 1095 қаулысы енгізілген өзгерістер мен толықтырулармен;

«Иеліктен шығаруға жатпайтын, мемлекеттік меншіктегі және квазимемлекеттік сектор субъектілерінің меншігіндегі объектілердің, оның ішінде стратегиялық объектілердің тізбелерін бекіту туралы» Қазақстан Республикасы Үкіметінің 2017 жылғы 29 желтоқсандағы № 927 қаулысы енгізілген өзгерістер мен толықтырулармен.

**7. Енгізілетін жоба қабылданған жағдайда заңнаманы оған сәйкес келтіру қажеттігі (басқа құқықтық актілерді қабылдау немесе қолданыстағы актілерге өзгерістер және (немесе) толықтырулар енгізу талап етілетін-етілмейтінін көрсету) не ондай қажеттіктің болмауы.**

Талап етпейді.

**8. Ұсынылған халықаралық шарттың жобасын кейіннен ратификациялау қажеттігі туралы ақпарат.**

Жоба халықаралық шарт болып табылмайды.

**9. Мемлекеттік құпияларды және (немесе) қызметтік   
ақпаратты қамтитын жобаларды қоспағанда, Кеңсе Басшысы мен Байланыс және ақпарат министрлігінің 2011 жылғы 20 мамырдағы № 25-1-32қбпү/22П-қбпү бірлескен бұйрығымен бекітілген "Қазақстан Республикасы Үкіметінің мобильдік кеңсесі" ақпараттық жүйесінде беруге рұқсат етілген қызметтік ақпарат тізбесіне сәйкес жобаны және оған материалдарды "Қазақстан Республикасы Үкіметінің мобильдік кеңсесі" ақпараттық жүйесі арқылы Үкімет мүшелерінің мобильдік  
 құрылғыларына беру мүмкіндігі.**

Рұқсат етіледі.

**10. Жобаның мемлекеттік органның интернет-ресурсында, сондай-ақ ашық нормативтік құқықтық актілердің интернет-порталында орналастырылуы туралы ақпарат (күні, байт көлемі).**

Жоба 2025 жылғы «\_\_» \_\_\_\_\_\_\_ Қазақстан Республикасы Қаржы министрлігінің интернет-ресурсында ([www.kgd.gov.kz](http://www.kgd.gov.kz)) және 2025 жылғы «\_\_» \_\_\_\_\_\_\_ ашық нормативтік құқықтық актілердің интернет-порталында (<http://legalacts.egov.kz>) (мемлекеттік және орыс тілдегі файлдар – ­­­\_\_\_ КБ) орналастырылған.

**11. Әлеуметтік маңызы бар қаулы жобасына баспасөз релизінің уәкілетті мемлекеттік органдардың интернет-ресурстарында орналастырылғаны туралы ақпарат.**

Жобаның пресс-релизі Қазақстан Республикасы Қаржы министрлігінің интернет-ресурсында «\_\_» \_\_\_\_\_\_\_ 2025 ж. орналастырылған.

**12. Қаулы жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Сәйкес келеді.

**13. Жобаның қолданысқа енгізілуіне байланысты жеке кәсіпкерлік субъектілері шығындарының азаюын және (немесе) ұлғаюын растайтын есеп-қисаптардың нәтижелері.**

Жобаны қабылдау жеке кәсіпкерлік субъектілердің шығындарының төмендеуіне және (немесе) ұлғаюына әкеп соқпайды.

**14. Қазақстан Республикасы Ұлттық кәсіпкерлер палатасының және кәсіпкерлік субъектілері сараптамалық кеңестерінің сараптамалық қорытындысымен келіспеу себептерінің дәлелді негіздемесі.**

Жоба Қазақстан Республикасының «Атамекен» Ұлттық кәсіпкерлер палатасына, аккредиттелген жеке кәсіпкерлік субъектілеріне келісуге жіберілді («\_» \_\_\_\_\_\_2025 ж. № \_\_\_\_\_\_\_\_\_ хат).

**15. Мемлекеттік органда қоғамдық кеңес құру «Қоғамдық кеңестер туралы» Қазақстан Республикасының Заңында көзделмеген жағдайларды қоспағанда, егер Үкімет қаулысының жобасы азаматтардың құқықтарын, бостандығы мен міндеттерін қозғайтын болса, қоғамдық кеңестің ұсынымдарымен келіспеу себептерінің негіздемесі.**

Жоба Қазақстан Республикасы Қаржы министрлігі жанындағы Мемлекеттік қаржы жөніндегі Қоғамдық кеңеске келісуге жіберілді («\_» \_\_\_\_\_\_2025 ж. № \_\_\_\_\_\_\_\_\_ хат).

«Құқықтық актілер туралы» Қазақстан Республикасы Заңының 20-бабының 2-тармағына сәйкес қоғамдық кеңес ұсынымдарды мемлекеттік орган белгілеген мерзімде ұсынбаған жағдайда, консультативтік құжат немесе нормативтік құқықтық актінің жобасы ескертусіз келісілді деп есептеледі.

**Қазақстан Республикасының**

**Қаржы министрі М. Такиев**